open-index/open-wikipedia-markdown huggingface dataset:
Guineabukta

**Guineabukta** er den bukta som Atlanterhavet danner mot de afrikanske statene Elfenbenskysten, Ghana, Togo, Benin, Nigeria, Kamerun og Ekvatorial-Guinea. Øystaten São Tomé og Príncipe ligger i Guineabukta. Ei linje fra Kapp Palmas i Liberia til Kapp Lopez i Gabon regnes å danne grense mot selve Atlanterhavet. Bukta mellom Benin og utløpet av Niger kalles Beninbukta, mens bukta mellom Niger og Kapp Lopez kalles Biafrabukta eller Bonnybukta.

Sørkysten av Vest-Afrika ble i kolonitida kalt Øvre Guinea, mens vestkysten av det sørlige Afrika ble kalt Nedre Guinea. Ulike deler av Guineakysten ble kalt Elfenbenskysten, Gullkysten (utenfor Ghana) og Slavekysten (utenfor Togo, Benin og vestlige Nigeria). 

Guineabukta er uten større sokkelområder, og skråner raskt ned mot store havdyp. Største havdyp i Guineabukta er over 5000&nbsp;meter.

## Se også
* Guinea (region)

## Referanser


## Eksterne lenker
*
Broderick Crawford

**Broderick Crawford** (født 9. desember 1911 i Philadelphia i Pennsylvania, død 26. april 1986 i Rancho Mirage i California) var en amerikansk skuespiller.

Crawford var sønn av skuespillerne Lester Crawford og Helen Broderick. Crawford opptrådte i varitéer og på radio før han scenedebuterte i 1932 i London. Året etter debuterte han på Broadway, der en av hans største suksesser var i rollen som Lennie i John Steinbecks *[[Om mus og menn]]* (*Of Mice and Men*).

Crawfords første filmrolle var i *Woman Chases Man* i 1937. I mange år spilte han kun mindre roller, men i 1949 fikk han sitt store gjennombrudd i filmen *[[Det kan hende overalt]]* (*All the King's Men*), der han spilte rollen som den ærgjerrige og korrupte Willie Stark. For denne rollen ble han belønnet med en Oscar. Han hadde ytterligere noen hovedroller før han på 1960-tallet gikk over til å spille hardfør tøffing i spanske og italienske westernfilmer.

Crawford er blitt hedret med to stjerner på Hollywood Walk of Fame, en for film og en for TV.

## Filmografi (utvalg)
* 1949 – *[[Det kan hende overalt]]*
* 1954 – *[[Blindt begjær]]*
* 1955 – *[[Krapyl (film)|Krapyl]]*

## Referanser


## Eksterne lenker
*
Tsjadsjøen

**Tsjadsjøen** er historisk en av Afrikas største sjøer. Det er en forholdsvis grunn innsjø, beliggende i grenselandet der statene Tsjad, Nigeria, Niger og Kamerun møtes. En gang var innsjøen den fjerde største i verden. Våtmarksområdet tilknyttet Tsjadsjøen var Afrikas nest største, og hadde et svært rikt dyreliv. Intense tørkeperioder har imidlertid gjort at vannstanden i sjøen har sunket drastisk, og i dag er den bare en tiendedel av den opprinnelige størrelsen. Innsjøens størrelse var i utgangspunktet på 1,5 millioner kvadratkilometer. 90 prosent av vanntilførselen kommer fra elven Chari. Vannstanden i innsjøen er i dag svært lav, men allerede før de verste tørkeperiodene, hadde Tsjadsjøen en dybde på bare fem til åtte meter. Forandringer i gjennomsnittlig årlig nedbør påvirker også innsjøens vannstand ettersom en vesentlig del av sjøens vannvolum er regnvann.

## Referanser
Knauskoret

**Knauskoret** er et blandet kor bestående av tyve sangere fra Trondhjems studentersangforening (TSS) og Trondhjems kvinnelige studentersangforening (TKS). Koret har øvingslokaler i Studentersamfundet i Trondhjem. 

Repertoaret består av musikk fra mange sjangre, blant annet pop, filmmusikk og jazz, omarrangert for kor. En stor andel av korets arrangementer er skrevet av korets nåværende og tidligere medlemmer.

## Historie
Knauskoret ble stiftet i 1975, i forbindelse med Trondheimsstudentenes kulturfestival UKA. Noen medlemmer fra TSS og TKS dannet da et mindre kor som skulle holde konserter på Knaus, et av lokalene i Studentersamfundet. Slik ble det også de neste UKEne, og Knauskoret – som koret ble hetende – ble et fast innslag under UKA. Etter noen år begynte Knauskoret å synge på helårsbasis, og har fortsatt med det. I dag holder Knauskoret konsert minst én gang i semesteret, samt at de opptrer på bestilling i private selskap, for næringslivet og for det offentlige. Under UKA framstår koret som regel i ny drakt, og presenterer en serie konserter med helt nytt repertoar.

## Uniformering
I likhet med de andre korene tilknyttet Studentersamfundet i Trondhjem, har Knauskoret uniformer. Uniformen består av sort- og hvitstripete bukser og sorte dressjakker, som blir omtalt *striper*. De vanlige uniformene byttes ut med en ny uniform for anledningen under konsertseriene deres under UKA.

Frem til høsten 1984 besto uniformen av en vinrød storskjorte. Dagens uniform ble for første gang brukt under UKA i Ås høsten 1984.

## Meritter
* 1996 – Midt-norsk korkonkurranse, klasse A

## Diskografi
Knauskorets konsertrepertoar fra konsertene under UKA ble frem til 2011 gitt ut som CD-album. I nyere tid brukes YouTube for å dokumentere konsertene. 

* 1993 – *Knauskoret UKA-93*
* 1995 – *Stars in Stripes – evt. Et liv i striper*
* 1997 – *Night and Day*
* 1999 – *Faking Movies*
* 2001 – *Home and away*
* 2003 – *Kind of Black*
* 2005 – *Zero to Hero*
* 2007 – *Klassebildet*
* 2009 – *Can you feel it?*
* 2011 – *2011: A space oddity*

## Dirigenter
* Kåre Torvanger (1975 og 1977) 
* Gjermund Andreassen (1979 og 1981)
* Morten Kvalheim (1983)
* Eli Helland (1984&ndash;1985)
* Svein Sunde (1986&ndash;1988)
* Tone Løvik (1988&ndash;1989)
* Svend Østmo (1990&ndash;1991)
* Erland Horten (1992&ndash;1994)
* Lars Henrik Morset (1995&ndash;1996)
* Sigurd Engesnes (1997)
* Birgitte Sandve (1998&ndash;1999)
* Morten Mikkelsen (2000)
* Marit Synnøve Ørsjødal Gjeset (2000&ndash;2001)
* Siv Trine Haldaas (2002)
* Rikart Nyheim (2003)
* Marit Synnøve Ørsjødal Gjeset (2004&ndash;Vår 2006)
* Erlend Os (Høst 2006&ndash;2007)
* Martin Koren Nesheim (2008&ndash;2010)
* Marit Arnesen Bergendahl (2011–2012)
* Martin Eikeset Koren (Høst 2012)
* Geir Marius Skrede (2013-2014)
* Janne Kristin Schanke (2014-2015)
* Håkon Teigen Lund (2016-2017)
* Astrid Grimstad Valheim (2018-2019)
*Kristian Arntsen (2019-2020)
*Emma Maja Løken (2021-2022)
*Iver Bogen Griffiths (2022-2023)
*Arnold Granqvist (2024)
*Eila Fjose (2025-)

## Referanser


## Litteratur

* 

## Eksterne lenker
* 
* 
*
Nidarosdomens oratoriekor

**Nidarosdomens Oratoriekor** er det største av Nidarosdomens fem faste kor. Koret har som hovedoppgave å framføre de store kirkemusikalske verk for kor, solister og orkester. Korets repertoar strekker seg fra de store wienerklassiske mestere som Mozart og Beethoven via Mendelsohn, Brahms og Verdi fram til vår tid. Koret framfører også noen av barokkens verker for stor besetning, her kan nevnes Bachs Matteuspasjon. Koret har ca. 90 medlemmer og deles regelmessig inn i mindre grupper som deltar i Nidarosdomens gudstjenesteliv. Dirigent og kunstnerisk leder er domkantor Karen Haugom Olsen.

## Eksterne lenker
* 
* Nidarosdomen
3. divisjon fotball for menn

:*For den pågående sesongen, se: [[3. divisjon fotball for menn ]].*

**3. divisjon i fotball for menn** er det fjerde nivået i det norske seriesystemet i fotball for menn. Divisjonen besto av 24 avdelinger fram til 2010, der avdelingsvinnerne spilte kvalifisering om de tolv opprykksplassene til 2. divisjon. Frem til 2016 bestod ligaen av tolv avdelinger, der avdelingsvinnerne rykket direkte opp til 2. divisjon. Fra 2017 består ligaen av seks avdelinger, der avdelingsvinnerne rykker direkte opp til 2. divisjon.

## Serieordning og vinnere
### 2017–
6 avdelinger á 14 lag i nasjonal liga.

### 2011–2016
Fra 2011 til 2016 var divisjonen for første gang en nasjonal liga og ble delt inn i to:
***Sør-Norge**: 10 avdelinger á 14 lag
***Nord-Norge**: 2 avdelinger á 12 lag
***Avdeling 11* bestod av lag fra Nordland og Hålogaland Fotballkrets (HÅNO).
***Avdeling 12* bestod av lag fra Troms og Finnmark Fotballkrets



### 2001–2010
Fra 2001 til 2010 var divisjonen delt inn i 24 avdelinger hvor avdelingsvinnerne gikk til playoff mot en annen avdelingsvinner. Lagene med uthevet skrift rykket opp etter playoff.



## Avdelingene
### Avdeling 1

### Avdeling 2

### Avdeling 3

### Avdeling 4

### Avdeling 5

### Avdeling 6

## Rekorder
### 2017–

### 2011–2016

## Referanser



## Eksterne lenker
*
Stange Sportsklubb

**Stange Sportsklubb** (stiftet 20. september 1904) er et fleridrettslag fra Stange i Innlandet som i 1904 ble stiftet som Stange Turnforening. Klubben endret så navn til Stange Turn og Idrettsforening og i 1928 ble klubben Stange Idrettslag. 20. desember 1945 ble klubben til Stange Sportsklubb etter sammenslåingen av Stange Arbeideridrettslag og Stange Idrettslag.  Laget er tilsluttet Norges Idrettsforbund gjennom Innlandet idrettskrets. Klubben tilhører Stange Idrettsråd er medlem av særforbundene Norges Fotballforbund, Norges Bandyforbund, Norges Skiforbund og Norges Skøyteforbund gjennom henholdsvis Indre Østland Fotballkrets, Innlandet Bandyregion, Hedmark Skikrets og Hedmark Skøytekrets.

## Fotball

Herrelaget spiller i 5.divisjon og spiller kampene sine i Stange idrettspark, hvor tilskuerrekorden er over 1&nbsp;700. Den ble satt mot Vålerenga 10. mai 2006 i første runde i NM 2006.

Fra 2020 sesongen vil klubben stille damelag i samarbeid med naboklubbene Vallset IL og Tangen IL. Damelaget vil spille i 4.divisjon. 

## Tabellen

## Divisjonsutvikling

## Skøyter
Laget var arrangør av allround-NM 1979 for damer for både senior og junior som gikk samtidig. Laget var også medarrangør av det første junior-NM for enkeltdistanser på Fylkesidrettsplassen, Elverum, sammen med Elverum IL i sesongen 1988/89.

;Klubbløpere
*Stian Haugsrud – Bronse under sprint-NM 2000, samt 3 sølv (2000–02) på 500 m og 1 sølv (2001) og 1 bronse (2002) på  m på enkeltdistanse-NM.
*Martine Ripsrud – Junior-Norgesmester i sprint 2014 og 2015 samt allround 2015, sølv (2 x 500 meter) og bronse ( meter) i Enkeltdistanse-NM senior 2015.
*Inga Anne Vasaasen deltok for Norge under de første vinter-OL for ungdom 2012 i Innsbruck.

– se også :Kategori:Skøyteløpere for Stange Sportsklubb.

## Svømming
Klubben var til og med 2017 også medlem av særforbundet Norges Svømmeforbund, gjennom Hedmark Svømmekrets da svømmegruppen gikk ut av sportsklubben.

## Referanser




## Eksterne lenker
*
Jan Broberg

**Jan Broberg** (født 9. desember 1932, død 1. april 2012) var en svensk litteraturkritiker.

Broberg var en av Sveriges fremste eksperter på kriminallitteratur og en av grunnleggerne av Svenska Deckarakademin. 

## Bibliografi
### Bøker om krim
* *Mord för ro skull* (1964)
* *Meningar om mord* (1968) (intervjusamling)
* *Mordisk familjebok* (1972)
* *Spionen i spegeln* (1973)
* *Ord om mord* (1974)
* *Lilla deckarguiden* (1975)
* *Korsförhör* (1976) (intervjusamling)
* *Mord i minne* (1976)
* *Brottsliga sidor* (1979)
* *Spänning och spioner* (2001)

### Andre bøker
* *Ruinstäder och sagofolk* (1968)
* *Modern amerikansk prosa* (1968)
* *Flygande tigrar och ökenråttor* (1970)
* *Möten med utländska författare* (1970)
* *Djungeltempel, ökenstäder...* (1970)
* *1900-talets värld i diktens spegel* (1971) (sammen med Josef Rydén)
* *Riddar Blåskägg och Mannen med Järnmasken* (1973)
* *Inkaguld och revolvermän* (1974)
* *Sindbad Sjöfararen och Robin Hood* (1983)
* *I fantasins världar* (1985)
* *Den heliga Graal och Zorro* (1990)
* *Skräckens ansikte* (1992)
* *På fantasins vingar* (1994)

### Krimantologier redigert av Broberg
* *Tretton kring mordet* (1966)
* *Spionage* (1966)  
* *Mord i slutna rum* (1967)
* *Brott och skratt* (1969)
* *De stora detektiverna* (1971)
* *Flera stora detektiver* (1972)
* *Upp i rök* (1973)
* *Ett koppel blodhundar* (1974)
* *Hårdkokta herrar* (1975)
* *I sista sekunden* (1976)  
* *Århundradets brott* (1978) 
* *I ett nötskal* (1980)
* *Pusselbitar* (1982)
* *Svarta rosor* (1983)
* *Ingenting är omöjligt* (1985)
* *Åklagarens vittne och andra noveller* (1985)
* *En fråga om motiv* (1986)
* *Kvinnans list* (1997)
* *Det är från polisen...* (1999) 
 
### Andre antologier redigert av Broberg
* *En ros åt Emily och andra noveller* (1990)
* *Mister Evening* (1992)
* *Tolv prisvärda* (1992)
* *Tolv prisvärda poeter* (1995)  

## Priser
* Svenska Deckarakademins Grand Master-diplom 1982
* Svenska Deckarakademins Special Grand Master-diplom 2010

## Referanser


## Eksterne lenker
Jan Broberg Index
John McClane

**John McClane** er en fiktiv figur og hovedfiguren i *[[Die Hard]]*-filmene. Han er spilt av Bruce Willis. McClane er løst basert på den fiktive detektiven Joe LeLand fra Roderick Thorps roman *Nothing Lasts Forever*. Han er fremstilt som en cowboy, noe som er en stadig tilbakevendende spøk i filmene, og som i tillegg til McClanes favorittsitat «yippee-ki-yay, motherfucker» ofte får skurkene til å sammenligne ham med John Wayne.

## Historie
John McClane er en politimann i New York City Police Department. I den første filmen har han vært offiser i 11 år. I begynnelsen av den første *[[Die Hard]]*-filmen, som hadde handling fra 1987, var han separert fra sin kone, Holly Gennero McClane (spilt av Bonnie Bedelia), som nå brukte pikenavnet sitt. De ble separert på grunn av at Holly hadde fått en jobb som ble en karriere da hun ble forfremmet. Forfremmelsen krevde at hun flyttet til Los Angeles. John mente at Holly ikke ville takle Los Angeles, og at hun ville komme krypende tilbake til ham i New York. Han fant dermed ut at det ikke var noe vits i å pakke sammen tingene sine og flytte til Los Angeles. De har to barn sammen, John junior og Lucy McClane.

På julaften bestemmer John seg for å besøke sin kone på arbeidsplassen hennes i Nakatomi Plaza. Hun blir sint da han krangler med henne. Det paret ikke vet er at den kriminelle mesterhjernen Hans Gruber nettopp har satt igang sin plan om å stjele 600 millioner amerikanske dollar, og at han tar kontorbygningen som gissel. McClane kommer seg unna de kriminelle og bekjemper dem til slutt ved hjelp av store fysiske påkjennelser.

Kone og mann finner sammen igjen etter den tøffe natten, og John flytter til Los Angeles for å bli med i byens politistyrke. Den neste julen finner McClane seg imidlertid i en liknende situasjon som tidligere (i *[[Die Hard 2]]*), da han oppdager at leiesoldater har tatt kontroll over en stor flyplass i Washington D.C., og truer med å sende fly i bakken med et smell, inkludert flyet der hans kone sitter. McClane greier å lure leiesoldatene og redder sin kone.

Innen film nummer 3 (*[[Die Hard i New York]]*) finner sted har de to tatt ut skilsmisse, noe som gjør Johns forsøk på å stoppe hevntankene til Hans Grubers bror vanskeligere. 

Selv om han er en ultimat helt, er det ingen ende på McClanes personlige problemer; hans ekteskap er stadig i vanskeligheter, hans vigilanteoppførsel og ignorering av autoriteter har satt ham i fare for å miste jobben mer enn èn gang, og han er en kjederøyker som blir beskrevet som «to skritt unna å være en fullverdig alkoholiker».

## Annet
*John McClane ble valgt ut som nummer 46 av de 100 beste filmfigurene igjennom tidene, en liste som ble laget av *Premiere Magazine*.
*Han blir ofte sammenlignet med filmfiguren «Ash Williams» fra *[[Evil Dead]]*-filmene på grunn av de fysiske påkjennelsene begge figurene må gjennomgå.
*I videospill er det Jamey Scott som har stemmen til McClane.

## Eksterne lenker
* Kays ''Die Hard''-side
* John McClane på DieHardMovies.com
Hans Gruber

**Hans Gruber** er en fiktiv figur og hovedskurken i actionfilmen *[[Die Hard]]* (1988). Hans Gruber blir portrettert av Alan Rickman. Gruber er tidligere politisk idealist og medlem av en vesttysk terrororganisasjon, nå hjernen bak et tyveri av obligasjoner fra et høysikkerhetshvelv i Nakatomi Plaza i Los Angeles. Innbruddet blir fordekt som et terrorangrep og en gisseltagning. Hans Gruber regnes som en av filmhistoriens mest ikoniske skurkekarakterer.

## Referanser


## Eksterne lenker
Jørgen Tengesdal

**Jørgen Tengesdal** (født 1979) er en norsk tidligere fotballspiller, som også har vært assistenttrener i Egersunds Idrettsklubb. Tidligere har Tengesdal spilt 228 kamper på ti sesonger for Viking FK.

Han har tidligere spilt i Vibemyre FK, Egersunds Idrettsklubb, Tromsø IL, Skeid, FC Lyn Oslo og Randaberg IL.

Han er nå daglig leder i Eikund i Egersund, som produserer klassiske norske møbler.

## Referanser


## Eksterne lenker
* 
* Profil hos viking-fk.no
Storebjørn

**Storebjørn** er et fjell i Lom kommune i Innlandet fylke. Det er en av Smørstabbtindan i Jotunheimen, og ligger sør for fjellet Veslebjørn og øst for breen Smørstabbrean. Fjellet har en høyde på 2&nbsp;222 meter over havet.

Berggrunnen består for det meste av ortopyroksen-gneis. Et smalt belte på øst- og sørsiden utgjøres av en ultramafisk dypbergart.

Storebjørn ble besteget første gang 14. august 1884 av Carl Christian Hall og Matias Soggemoen.

## Fotnoter



## Referanser




## Eksterne lenker
* Beskrivelse av Storebjørn på fjelltopper.no
* Visitnorway.no - ''Til Storebjørn - Naturopplevingar''
Lystløgneren

***Lystløgneren*** (1997) er en amerikansk fantasy-komedie med Jim Carrey i hovedrollen. Den ble regissert av Tom Shadyac etter manus skrevet av Paul Guay og Stephen Mazur. Carrey ble nominert til en Golden Globe-pris i 1998 for beste mannlige skuespiller i en komedie/musikal for filmen.

## Handling
Fletcher Reede er en veldig karrierefokusert advokat og fraskilt far. Han har som vane å bryte løfter om å være sammen med sin unge sønn Max hvis jobben kommer i veien, og deretter bruker han å lyve til sin eks-kone Audrey og Max om grunnen til at han er for sen til avtaler. Fletcher skuffer Max en gang for mye da han går glipp av fødselsdagsfesten, og han må møte konsekvensene da Max ønsker at faren ikke kan lyve mens han blåser ut lysene på kaken. Følgen er at Fletcher ikke kan lyve de neste 24 timene. 

Fletcher havner raskt i pinlige situasjoner der han buser ut med det han tenker istedenfor det han har lyst til å si, siden han ikke er i stand til å lyve. Dette skjer på et dårlig tidspunkt siden han har en sak i retten som han bør vinne, siden det vil hjelpe ham godt på vei med karrieren. Hovedvitnet hans er villig til å begå mened for å vinne saken, men Fletcher finner ut at han ikke engang kan stille et spørsmål hvis han vet at svaret er en løgn. I mellomtiden truer Audrey med å flytte til Boston med sin nye kjæreste Jerry, og å ta Max med seg.

Igjennom handlingen i filmen finner Fletcher ut hva som virkelig er viktig for ham, og på slutten strever han med å stoppe sønnen fra å reise så langt fra ham. Han greier også å vinne saken ved hjelp av ærlighet da han finner et smutthull i loven, og dette fører til at han får full forståelse for hva han er i ferd med å miste.

## Rolleliste

Cheri Oteri og Randall Cobb har cameoopptredener

## Referanser


## Eksterne lenker
*
Milliardær

En **milliardær** er en person med formue på en milliard valutaenheter eller mer. Begrepets betydning varierer altså kraftig avhengig av hvilken valuta det gjelder.

Tidsskriftet *[[Forbes]]* publiserer en liste over verdens milliardærer i dollar hvert år. I 2006 var det 793 milliardærer, med en gjennomsnittlig formue på 3,3 milliarder dollar og en samlet formue på 2,6 billioner. Antallet dollarmilliardærer i verden mer enn tredoblet seg på 15 år, til 2755 i 2021. 86 % var rikere enn året før, og 660 personer kom til listen fra året før, ifølge Forbes.

## Verdens ti rikeste milliardærer
(Alle tall i amerikanske dollar fra 2021)

## Norske milliardærer (i 2019)
(Alle tall i millioner norske kroner fra 2019)

#

Olav Thons formue ble i 2013 anslått til rundt 26 milliarder kroner; imidlertid bestemte Thon seg for å plassere den i en stiftelse.

## Referanser


## Se også
* Millionær

## Eksterne lenker
* Verdens milliardærer – ''Forbes''
X-Men: The Last Stand

***X-Men: The Last Stand*** er en amerikansk film fra 2006.

## Handling
X-Men, mutantheltene som sverger å forsvare en verden som hater og frykter dem, er tilbake. Denne gangen, med hjelp fra de nye rekruttene «The Beast» og «Angel», må de stå imot utviklingen i form av sin tidligere lagkompis «Jean Grey». «Grey» er besatt av makten til «Dark Phoenix», og har blitt en fare for seg selv, sine mutantkamerater og hele planeten. For å bli kvitt denne trusselen mot menneskeheten finner man en mulig kur mot genetisk mutasjon. X-Men, ledet av professor «Charles Xavier», må hamle opp med både «Jean Greys» krefter i tillegg til det ondskapsfulle brorskapet som er ledet av «Xaviers» erkefiende, og tidligere allierte, «Magneto».

## Medvirkende

## Referanser


## Eksterne lenker
* 
*
X-3

**X-3** kan ha flere betydninger:
* Den amerikanske filmen fra 2006: X-Men: The Last Stand
* Det amerikanske eksperimentflyet Douglas X-3
TV 2 hjelper deg

***TV 2 hjelper deg*** er et norsk forbrukerprogram som gikk på TV 2 fra 1994 til 2022. Programmet tok opp forbrukerrelaterte spørsmål, i hovedsak klager fra vanlige forbruker. Det inneholdt også diverse tester av teknisk utstyr. Programmet har en konfronterende stil og har som hensikt å hjelpe dem som ikke får det de har krav på som forbruker. Dette gjelder overfor banker, butikker, postordrefirma, forsikringsselskaper og offentlige myndigheter.

Programmet ble produsert av produksjonsselskapet Mastiff.

## Spin-off
TV 2 hjelper deg junior er et forbrukerprogram for barn av barn, som hadde premiere 30. september 2021. Programmet ledes av Hjalmar Hegvik Ruud på 10 år og India Dee Roll Kvangarsnes som er 11 år.

## Priser
I april 1996 fikk programmet gull i kategorien «fakta-programmer» på festivalen i Houston i Texas. Programmet er blitt nominert til Gullruten 2004 i klassen beste aktualitetsprogram (nyheter, sport og debatt) og Gullruten 2021 i klassen beste livsstilsprogram.

## Referanser


## Eksterne lenker
*
GMP

**GMP** kan sikte til:
* Greater Manchester Police
* IATA-koden til Gimpo internasjonale lufthavn i Sør-Korea
Kjempevedfluer

* *Opetiops*
* *Pantophthalmus* 
 
**Kjempevedfluer** er en liten familie av til dels meget store fluer som bare finnes i den neotropiske region som omfatter Sør- og Mellom-Amerika. 

## Utseende
Overflatisk ligner de mye på klegger, men kan skilles fra disse på at munndelene er små og ikke bitende. De er gjerne mørke på farge. 

Brystet (thorax) har tre lengdestriper. Vingene er forholdvis små med flere lukkede celler, ofte mer eller mindre mørkfargede. 

Bakkroppen er stor, flat og gjerne firkantet sett ovenfra. Hunnene har et spisst eggleggingsrør. Noen arter blir opptil 5 cm lange, og siden de også er kraftig bygd er de mellom de største fluene.

Hodet er stort, bredere enn langt, med store fasettøyne. Antennene er ganske smale og tilspisset ytterst.

**Larvene** er korte og tykke, sylindriske, tilspisset i begge ender.

## Levevis
Hunnene legger små eggklumper i sprekker i bark og larvene ganger seg inn i veden. Man vet ikke hva de spiser der, men larveutviklingen tar mer enn ett år.

## Systematisk inndeling

* Orden Tovinger, (Diptera)
** Underorden Fluer, (Brachycera)
*** Lavere fluer (Orthorrhapha)
**** Overfamilien **[[Stratiomyioidea]]**
***** Familien **Kjempevedfluer**, (Pantophthalmidae)
****** Slekten ***Opetiops*** Enderlein  – bare én art
****** Slekten ***Pantophthalmus*** Thunberg

## Kilder
McGavin, G.C. 2001. *Insekter*. N.W. Damm & Søn.
## Eksterne lenker
*
Rachiceridae

* *Gymnorachicerus* 
* *Lophyrophorus* 
* *Paleorachicerus* 
* *Rachicerus* 
 

**Rachiceridae** er en liten familie av primitive fluer som ikke finnes i Norge. De fleste artene kjennes lett på de kamformede antennene. De er ganske mygglignende, særlig kan de ligne på vindusmygg. Larvene lever i død ved.

## Utseende
Middelsstore (4 – 14 mm), slanke, mygglignende fluer, lette å kjenne på de kamformede antennene hos de fleste artene. Brystet (thorax) er uten børster og sparsomt dekket av korte hår. Bakkroppen er ganske  lang og tynn, mer eller mindre sylindrisk. 

Hodet er ganske lite, med en tydelig "hals" og store fasettøyne som ikke møtes i pannen. Vanligvis har forkanten av fasettøyet en vinkelformet innskjæring rett over antennefestet. På hodet er det ingen børster, 
bare fine hår. De tre punktøynene er ganske små og sitter forholdsvis langt framme i pannen. Antenne|Antennene er karakteristiske og ulike alle andre fluer. De består av 12 eller flere ledd, opptil 41. De to innerste leddene (*scapus* og *pedicellus*) er normalt utseende, kort sylindriske, men de andre leddene (til sammen kalt *flagellum*) er tydelig sagtakkede eller med lange, bladformede utvekster som gjør hele antennen kamformet. Lignende antenner finnes hos en del stankelbein som rachiceridene kanskje kan forveksles med, men disse er mye mer langbeinte. Antenneleddene mangler hår. Munndelene er puteformede og ikke forlengede. 

Vingene har ofte mørke felter eller bånd. Det er fem lukkede celler inne i vingen rundt midten.

Beina er ganske slanke og forholdsvis lange, uten børster, men med tydelige sporer på leggene (*tibiae*), én på det forreste beinparet og to på de to bakerste. 

**Larvene** er lange og slanke, sylindriske, hode-enden er mørk, hard og kjegleformet tilspisset. Bakkroppsspissen bærer et par korte kroker.

## Levevis
Larvene lever i råtten ved, der de gjerne er rovdyr som spiser andre vedlevende smådyr. De voksne finnes gjerne i skog. Ellers er lite kjent om biologien til denne familien.

Rachiceridene trives best i varme klima og er i Europa bare kjent fra Spania.

## Systematisk inndeling
Rachiceridae blir av og til regnet som en underfamilie av vedfluene.

* Orden Tovinger, (Diptera)
** Underorden Fluer, (Brachycera)
*** Lavere fluer (Orthorrhapha)
**** Ovefamilien Xylophagoidea
***** Familien Rachiceridae
****** Slekten ***Gymnorachicerus*** Frey  – én art fra Burma
****** Slekten ***Lophyrophorus*** Meunier, 1902  – bare én fossil art kjent, fra baltisk rav
****** Slekten ***Paleorachicerus*** Nagatomi  – én fossil art og én nålevende fra Filippinene
****** Slekten ***Rachicerus*** Walker  – totalt 67 arter, én av disse finnes i Spania

## Kilder
* Nagatomi, A. 1997. Family Rachiceridae. I: Papp, L. og Darvas, B. (red.): *Contributions to a Manual of Palaearctic Diptera.* 2: 379-386. Science Herald, Budapest.

## Eksterne lenker
*
Brenningen av det røde lotustempelet

***Huo shao hong lian si*** (火燒紅蓮寺, *Brenningen av det røde lotustempelet*) er en stumfilm fra 1928 om en kommandant som blir holdt fanget i et tempel fullt av feller. Regissøren, Zhang Sichuan, gjorde om romanen *The Tale of the Extraordinary Swordsman* til en film. Filmen var utsolgt i 23 dager på rad.

Filmen er den lengste noensinne laget, og varer i over 27 timer totalt. Den ble lansert i 18 deler, hver av dem en helaftens spillefilm, mellom 1928 og 1931.

## Referanser


## Eksterne lenker
*
Stratiomyoidea

* Våpenfluer
* Vedfluer
* Kjempevedfluer
* Rachiceridae
* Xylomyidae
 

**Stratiomyioidea** eller «våpenflue-lignende» fluer er en gruppe av primitive fluer som omfatter flere familier. 
Av disse er det bare familien våpenfluer som er artsrik. Av de andre familiene finnes vedfluer i Norge. Xylomyidae og Rachiceridae finnes i Europa, men er ikke funnet i Norge, mens kjempevedfluer bare finnes i Sør- og Mellom-Amerika.

De er små til store fluer, som oftest lite hårete og uten børster på kroppen. Antenne|Antennene er mange-leddete og de ytre leddene skiller seg forholdsvis lite fra de innerste. Hodet er nesten alltid tydelig bredere enn langt. Vingene har mange lukkede celler.

Larvene til alle familiene unntatt våpnefluene lever i råtten ved. Våpenfluenes larver finnes i vann, i mudder, eller i kompost.

## Systematisk inndeling

* Orden Tovinger, (Diptera)
** Underorden Fluer, (Brachycera)
*** Lavere fluer (Orthorrhapha)
**** Overfamilien **Stratiomyioidea**
***** Familien **[[Vedfluer]]**, Xylophagidae
***** Familien **[[Rachiceridae]]**
***** Familien **[[Xylomyidae]]**
***** Familien **[[Kjempevedfluer]]**, Pantophthalmidae
***** Familien **[[Våpenfluer]]**, Stratiomyidae

## Eksterne lenker
*
Wong Kar-wai

**Wong Kar-wai** (kinesisk: 王家衛 / 王家卫, pinyin: *Wáng Jiā Wèi*, kantonesisk: *Wòhng Gà Waih*, født 17. juli 1958 i Shanghai) er en kinesisk regissør oppvokst i Hongkong. Han er kjent for sin unike visuelle filmstil, mest kjent for filmene *[[In the Mood for Love]]* og *[[2046 (film)|2046]]*. I 1997 fikk han prisen for beste regissør under Cannes filmfestival for *[[Happy Together (1997)|Happy Together]]*.

## Filmografi
* *[[My Blueberry Nights]] (2007)
* *2046* (2004)
* *In the Mood for Love (Hua yang nian hua)* (2000)
* *Happy Together (Cheun gwong tsa sit)* (1997)
* *Fallen Angels (Duoluo Tianshi)* (1995)
* *Ashes of Time* (1994)
* *Chungking Express (Chonqing senlin)* (1994)
* *A Fei jing juen* *(Days of Being Wild)* (1991)
* *As Tears Go By* (1988)

== Referanser ==
<references/>

== Litteratur ==
* Peter Brunette: *Wong Kar-Wai*, Illinois 2005, ISBN 0-252-07237-5
* Wimal Dissanayake & Dorothy Wong: *Wong Kar Wai's Ashes of Time*, Hong Kong 2003, ISBN 962-209-585-2
* Jean-Marc Lalanne et al. (utg.): *Wong Kar-Wai*, 1997, ISBN 2-906571-67-9
* Tony Rayns (utg.): *Wong Kar-Wai on Wong Kar-Wai*, 2006, ISBN 0-571-19397-8
* Jeremy Tambling: *Wong Kar Wai's Happy Together*, Hong Kong 2003, ISBN 962-209-588-7 
* Stephen Teo: *Wong Kar-Wai. Auteur of Time*, Berkeley 2005, ISBN 1-84457-029-0

* Josef Schnelle & Rüdiger Suchsland: *Zeichen und Wunder. Das Kino von Zhang Yimou und Wong Kar-Wai''. Schüren Verlag, Marburg 2008, ISBN 978-3-89472-438-2.

## Eksterne lenker
*
England og Wales

**[[England]] og [[Wales]]** er to av de fire landene som utgjør Det forente kongerike Storbritannia og Nord-Irland og regnes i internasjonal privatrett som én enhet (iblant kalt stat) fordi de deler rettssystem.

De andre delene i Storbritannia, Skottland og Nord-Irland, samt kronbesittelsene Man, Guernsey og Jersey er også adskilte enheter, hver med sitt eget rettssystem.

Wales ble underlagt felles monark med England ved Rhuddlan-loven (*[[Statute of Rhuddlan]]*) av 1284 og annektert av England av rettslige hensyn ved *Laws&nbsp;in&nbsp;Wales*-lovene (*[[Laws in Wales Acts 1535–1542]]*). Henvisninger til «England» i lovgivningen ble imidlertid fortsatt regnet for å ekskludere Wales. *Wales&nbsp;and&nbsp;Berwick*-loven av 1746 (*[[Wales and Berwick Act 1746]]*) innebar at referanser til «England» i alle fremtidige lover også ville omfatte Wales (og Berwick-upon-Tweed). Dette ble senere opphevet i 1967 og dagens lover bruker «England og Wales» som en enkelt enhet. Cardiff ble erklært som Wales' hovedstad i 1955.

I sporten cricket deltar England og Wales med ett felles lag i internasjonale konkurranser, mens Skottland regnes som en egen nasjon (Nord-Irland har felles lag med Irland). Det engelsk-walisiske laget (vanligvis forkortet til England) administreres av England and Wales Cricket Board.

## Eksterne lenker
*
Mytteri

**Mytteri** er en handling der flere personer i forening er ulydige mot en ledelse, på en måte som avsetter ledelsen. Mytteri kan for eksempel begås av besetningen på et skip eller av soldater i en militær enhet. 

## Kjente mytterier
En hendelse som mange forbinder med mytteri, var mytteriet på «Bounty», hvor besetningen på et britisk fartøy tok over skipet i Stillehavet på slutten av 1700-tallet, hendelsen har siden blitt filmatisert en rekke ganger. Mot slutten av første verdenskrig bidro tyske matrosers mytteri i Kiel til at Tyskland måtte godta våpenhvile og avslutte krigen.

## Referanser


## Kilder
*  mytteri, fra Store norske leksikon
* Stevenson, David (2012), *1914-1918 The History of the First World War*, Penguin, ISBN 9780718197957
Etterhengende bonde

I sjakk er en **etterhengende bonde** en bonde som står på en halvåpen linje (det vil si: ingen motstanderbønder på linjen) og der bøndene av samme farge på nabolinjene har gått lengre frem. I diagramstillingen er svarts bonde på d6 etterhengende.

Siden etterhengende bønder ikke forsvares av andre bønder og ikke kan flyttes frem ved støtte andre bønder, er etterhengende bønder gjerne regnet som en svekkelse i stillingen. Det at etterhengende bønder står på halvåpne linjer gjør dem særlig utsatt for angrep fra tårn som angriper dem forfra. Dessuten er feltet foran en etterhengende bonde et hull som ikke kan angripes av noen bonde. Spilleren med en etterhengende bonde strever ofte etter en mulighet for å skyve den frem.

Selv om etterhengende bønder gjerne er svake finnes det varianter der spillere villig påtar seg disse. Diagramstillingen er i nyere tid blitt en av de mest populære variantene av siciliansk fordi svart oppnår ganske fritt spillerom, rask utvikling, muligheter for å få spilt ...d5, og sjanser til motangrep.
Meg Tilly

**Meg Tilly** (født **Margaret Elizabeth Chan** 14. februar 1960) er en Oscar-nominert amerikansk skuespillerinne. Hun er datter av en kinesisk-amerikansk far og en mor som var lærer i Long Beach i California. Hun vokste opp i Britisk Columbia i Canada med sin mor og sin stefar. Hennes søster er skuespillerinnen Jennifer Tilly.

Som tenåring var Tilly  involvert i Connecticut Ballet Company og Throne Dance Theatre, og hun gjorde sin debut på den store skjermen i Alan Parkers film *[[Fame]]* i 1980.

En ryggskade tvang Tilly til å slutte med dansen, og hun ble skuespiller på heltid. Hun opptrådte i *[[Hill Street Blues]]*, *[[Gjenforeningen (film)|Gjenforeningen]]* og *[[Psycho II]]* før hun fikk rollen hun ble Oscar-nominert for i filmen *[[Agnes of God]]*. Senere har hun også opptrådt i *[[Valmont]]*, *[[Piken i husken]]* og *[[Leaving Normal]]*.

Tilly har også skrevet en roman som heter *Singing Songs*, og en roman nummer 2, *Gemma*, skal gis ut i oktober 2006.

Tilly har vært gift to ganger og har tre barn. Hennes første ekteskap var med filmprodusent Tim Zinnemann, og tok slutt i 1989. De fikk to barn sammen.

Senere fikk Tilly en sønn med den britiske skuespilleren Colin Firth i 1990, men de to giftet seg ikke. Hennes andre ektemann var John Cally, tidligere president i Sony Pictures. De tok ut skilsmisse den 2. februar 2002.

Tilly har ikke opptrådt i noen filmer siden 1995, og har bestemt seg for å trekke seg tilbake for å oppfostre barna sine.

## Utvalgt filmografi

## Referanser


## Eksterne lenker
* 
* 
* «Meg Tilly Homage Page» – fanside
Kirkemøtet (Den norske kirke)

**Kirkemøtet** er det øverste representative organet i Den norske kirke og behandler saker av felles kirkelig karakter og samarbeid innen kirken. Det vedtar blant annet lover og regler for kirkens indre liv. Kirkemøtet ble opprettet ved lov den 8. juni 1984 og består av 116 representanter som normalt samles til møte én gang i året. Arbeidet mellom Kirkemøtets samlinger ledes av Kirkerådet, som velges av Kirkemøtet. Kirkerådet forbereder kirkemøtene, og har eget sekretariat i Kirkens Hus i Oslo.

## Sammensetning
Kirkemøtet består av medlemmene av bispedømmerådene og lederen av Samisk kirkeråd.

## Funksjonstid
Kirkemøtene sitter vanligvis i fire-årige perioder. På grunn av demokratireformen som skyldes Kirkeforliket, satt representantene som ble valgt ved Kirkevalget i 2009 kun til Kirkevalget i 2011. Deretter var neste kirkevalg i 2015.

## Referanser


## Eksterne lenker
* Kirken.no om Kirkemøtet
Evocoidae

**Evocoidae** er en nyoppdaget familie av fluer. Den ble beskrevet i 2003 og foreløpig er det bare kjent én art, fra Chile. 

Ingenting er kjent om økologien til denne familien, men fluene synes å være lokalt vanlige siden mer enn 300 individer ble fanget i feller på to lokaliteter. 

De ligner på familien Vermileonidae, men nøyere analyser viser at de ikke er beslektet med disse.

## Utseende
Middelsstore (5 – 7 mm), slanke, brunlige fluer. Brystet (thorax) er høyt og smalt, med en tydelig børste på hver side av ryggen, ellers lite hårete. Bakkroppen er lang og tynn. 

Hodet er lite og rundt med runde fasettøyne og tre punktøyne. Antennene er tre-leddete, det innerste leddet er kort sylindrisk, det andre leddet halvkuleformet. Det tredje leddet er kuleformet og går direkte over i en lang, tynn, fint håret antennebørste (*arista*) ytterst. Det er ikke noe tydelig skille mellom det tredje leddet og antennebørsten. Munndelene er små og lite påfallende. Ingen store børster på hodet. 

Vingene er lange og smale, med et tydelig, mørkt vingemerke (*pterostigma*) i fremkanten. De ligner vingene hos rovfluer og stilettfluer. 

Beina er lange og tynne uten børster og sporer. 

**Larvene** er ukjente.

## Systematisk inndeling
Slekten ble opprinnelig kalt *Ocoa* og familien Ocoidae, men navnet *Ocoa* viste seg å være opptatt av en slekt trebukker i gruppen Hemilophini.

* Orden Tovinger, (Diptera)
** Underorden Fluer, (Brachycera)
*** Lavere fluer (Orthorrhapha)
**** **Heterodactyla**
***** Overfamilie **[[Asiloidea]]**
****** Familien **Evocoidae** Yeates, Irwin & Wiegmann, 2006
******* ***[[Evocoa chilensis]]*** (Yeates, Irwin & Wiegmann, 2003)

## Kilder
* Yeates, D.K., Irwin, M.E. og Wiegmann, B.M. 2003. Ocoidae, a new family of asiloid flies (Diptera: Barchycera: Asiloidea), based on *Ocoa chilensis* gen. and sp.n. from Chile, South America. *Systematic Entomology* 28: 417-431.
* Yeates, D.K., Irwin, M.E. og Wiegmann, B.M. 2006. Evocoidae (Diptera, Asiloidea), a new family name for Ocoidae, based on *Evocoa*, a replacement name for the Chilean genus *Ocoa* Yeates, Irwin & Wiegmann 2003. *Systematic Entomology* 31(2): 373.

## Eksterne lenker
*
Opus (tegneserie)

:*For andre betydninger av ordet, se [[Opus (andre betydninger)]]
***Opus*** er en [[USA|amerikansk]] søndagsstripe tegnet av [[Berkely Breathed]]. Serien er Breatheds fjerde, etter *The Academia Waltz*, *Bloom County* og *Outland*.

Serien har handling fra Bloom County, og viser eventyrene til Breatheds populære figur [[Opus (tegneseriefigur)|Opus]]. Den parodierer både populærkulturen og politikk. Serien ble lansert med mye oppmerksomhet den [[23. november]] [[2003]].

==Figurer==

===Opus===

*'Opus** er hovedrolleinnehaveren i serien. Selv om han dro til [[Antarktis]] på slutten av ''[[Outland]]'', har han senere kommet tilbake til Bloom County, bare for å finne ut at tidene har endret på alt og alle han holdt kjær. Hans yrke avhenger gjerne av plottet i stripen den aktuelle uken – siden ''Opus'' startet, har han vært politiker og søppeltømmer – men vanligvis er han fremstilt som tegneserietegner.

===Tilbakevendende figurer===

* **Bill the Cat** – den første av Opus' gamle venner som vendte tilbake (bare måneder etter at serien ble lansert). Bill ser ut til å være den eneste figuren som ikke er endret på grunn av tiden som er gått. 

***Steve Dallas** – Steve ble reintrodusert litt mer enn et år etter at serien var relansert, og har nå opptrådt i samtlige fire av Breatheds serier. Dallas, som hadde kommet ut av skapet som [[homofil]] på slutten av ''[[Outland]]'', har nå gått tilbake til sitt gode gamel sjåvinistiske selv, takket være en behandling med sjokkterapi for å fjerne hans «unaturlige» tanker. Han er imidlertid ikke like flink til å sjarmere damene som i tidligere serier, da han har blitt mye gamlere.

***Pickles** – En liten pike som har uttalt at hun er en vikingprinsesse. Hun begynte raskt å henge med Opus og Bill.

***Auggie** – Steves sønn som har vært borte lenge, og nå er gjenforent med sin far. Han beundrer Steve veldig mye, selv om Stev noen ganger tar farsrollen noe motvillig.

===Andre figurer===

* **Senator Bedfellow** – Selv om han er tidligere dømt for korrupsjon, har han kommet tilbake, vanligvis drita full og plaget av journalister.

* **Redaktøren i *Bloom Picayune**' – Vanligvis Opus' sjef, og fremstilt som hyperstresset og suicidal. Han er noe eldre enn han var i *Bloom County*.

== Filmen ==

Det ble rapportert at [[Miramax Films]] hadde skaffet seg rettighetene til å lage en film av tegneserien, med planer om en [[Computer-generated imagery|CGI]]-film basert på serien. En liten endring i Opus' design til filmen kan ses i serien (en linje separerer nå Opus' øyne). Da firmaet fikk nytt styre virker det imidlertid som om prosjektet er i faresonen for å bli nedlagt.

==Eksterne lenker==
* [http://www.berkeleybreathed.com Berkeley Breatheds nettside] 
* [https://web.archive.org/web/20060526081340/http://comics.com/wash/opus/index.html *Opus*] på Comics.com
* [https://web.archive.org/web/20050721000106/http://www.uclick.com/client/wpc/wpopu/ *Opus''-arkiv] på washingtonpost.com
Outland

:*For den norske butikkjeden, se [[Outland (butikk)]], eller for den am. sciencefiction-filmen fra 1981 med Sean Connery, se [[Operasjon Outland]]*
***Outland*** var en amerikansk søndagsstripe skrevet og illustrert av Berkeley Breathed fra 1989 til 1995. Det var en «spin-off» av Breatheds tegneserie *[[Bloom County]]*, og inneholdt mange av de samme figurene.

## Om tegneserien
Den 3. september 1989, en måned etter at han avsluttet serien *Bloom County*, begynte Breathed sin andre tegneserie med en av de mindre viktige figurene fra den forrige serien. «Ronald-Ann Smith», en liten pike fra «feil side av byen» i Bloom County, gikk gjennom en magisk portal i en bakgård til det som så ut som en lykkelig verden med «sukkerspinntrær» kjent som the Outland.

I sin tidligste form var det meningen at *Outland* skulle være en eksperimentell serie for Breathed, som skulle være en kreativ inspirasjonskilde og føre til nye figurer og bisarre bakgrunner. Opus returnerte imidlertid raskt, og Bill the Cat kort tid senere. Før det var gått lang tid hadde serien fjernet seg helt fra utgangspunktet om en verden bak en magisk portal.

Etter hvert ble serien mindre og mindre merkelig og mer og mer kjent. Som Breathed selv skrev i den første Outland-boken, ble serien «Bloom County uten den løpende handlingen som en daglig serie kan tillate seg». Noen figurer fra *Bloom County* ble etterhvert med fast i serien, mens andre hadde gjesteopptredener med ujevne mellomrom.

I 1991 skrev Breathed en barnebok til jul som het *A Wish for Wings That Work*. Historien handlet hovedsakelig om Opus og inkluderte flere figurer fra *Outland*. Den ble gjort om til en animert TV-film det samme året.

Til slutt, i mars 1995, bestemte Breathed seg for å avslutte serien og trekke seg tilbake fra tegneserietegning. Da serien skulle avsluttes, kom Steve Dallas ut av skapet som homofil, og rømte til California med Mark Slackmeyer fra tegneserien Doonesbury. Opus reiste tilbake til Antarktis for å leve med sin mor, som han endelig hadde funnet (mye av humoren i *Bloom County* handlet om akkurat jakten på henne).

Åtte år senere kom Breathed tilbake og tok opp tråden der han hadde forlatt den. Resultatet var tegneserien *[[Opus (tegneserie)|Opus]]*.

## Tilbakevendende figurer

**Ronald-Ann Smith*
**Mortimer Mouse*
**[[Opus (tegneseriefigur)|Opus]]*
**Bill the Cat*
**Milquetoast the Cockroach*
**Truffles the Pig*
**Oliver Wendell Jones*
**Michael Binkley*
**Steve Dallas*

## Eksterne lenker
* Berkeley Breatheds nettside 
* «Toonopedia»
Ofotbanen (selskap)

**Ofotbanen AS** (**OBAS**) var et jernbaneselskap som trafikkerte Jernbaneverkets nett i Norge. Selskapet ble etablert i mars 2001 med hovedbase i Narvik og ble begjært konkurs i 2008. Ofotbanen Drift AS holdt på videre til også dette selskapet gikk konkurs i 2010.

15. juni 2003 overtok OBAS persontrafikken på Ofotbanen i samarbeid med Connex, som stod for trafikken på svensk side.  Driftspersonale ble i hovedsak rekruttert ved at man overtok lokførere, konduktører, stasjonspersonale og verkstedpersonale fra NSB, men man ansatte også enkelte lokførere rekruttert fra Sverige og pensjonister fra NSB. Senere ble virksomheten utvidet til jernbanevirksomhet i store deler av landet, først og fremst godstrafikk. Passasjerertrafikk mellom Oslo og Stockholm under navnet Unionsexpressen ble kjørt en sesong på Ofotbanen AS' driftstillatelse. Det ble kjørt charter-persontog i mindre omfang, hovedsakelig på Ofotbanen, men også et ensifret antall oppdrag på Østlandet. Ofotbanen AS kjørte ellers tømmer og containere i godstog, også i Sør-Norge, først og fremst på Østlandet. Tidlig i 2007 ble det kjent at Autolink hadde kjøpt 40% av aksjene i selskapet, og at de ville begynne å sende sine bilvogn-transporter med Ofotbanen AS. Denne biltransport-trafikken ble overtatt fra CargoNet. Ofotbanen AS startet da med egne biltog på hele strekningen Oslo-Narvik, der lokførere var med på hele turen og fikk sine hvileperioder i en ombygget sovevogn som medfulgte biltogene. Men etter kort tid oppstod det skarpe motsetninger og brudd på samarbeidet mellom de to selskapene, og Autolink AS etablerte sitt eget godstogselskap CargoLink AS for  bilvogn-transportene. Persontrafikken på Ofotbanen ble overtatt av svenske SJ fra juni 2008. I november 2008 ble virksomheten innstilt på grunn av økonomiske problemer. Da SJ fikk anbudet på persontrafikken på hele strekningen Stockholm-Narvik fra juni 2008 mistet det norske personalet i Ofotbanen AS stasjonert i Narvik sine jobber. Dette til tross for at den nye regjeringen i valgkampen 2005 hadde lovt at ingen jernbanefolk skulle miste jobben som følge av anbud. Saken løste seg først året etter, da de to konduktørene som fortsatt gikk arbeidsledige truet med å stevne SJ for retten med hjemmel i EU-reglene om rett til å fortsette i jobben ved virksomhetsoverdragelse. De ble da tilbudt ansettelse i SJ med stasjonering i Narvik.

## Materiellpark
OBAS' materiellpark bestod av brukte lokomotiver og personvogner overtatt fra NSB og CargoNet.
* 7 stk. El 13 (elektrisk lokomotiv)
* 5 stk. Di 3 (diesellokomotiv)
* 4 stk. Skd 220c (skiftetraktor)
* 2/4 stk. Z70/Z71 (skiftetraktor)
* Personvogner fra 1960-tallet, litra A2, B3, CB2, BF1. I alt fikk man i drift ca. 15 vogner. Dessuten et tilsvarende antall personvogner av andre typer, beregnet for fremtidig chartertrafikk, men som aldri kom i drift i Ofotbanen AS’ regi.

## Referanser

## Eksterne lenker
*
Side (Pamfylia)

**Side** (uttales Side som på norsk) var en oldtidshavneby i Pamfylia, omtrent 16 km fra Seleukia. I dag ligger byen ved den sørlige kysten av  den asiatiske delen av Tyrkia, nær byen Manavgat og Selimiye (omtrent 75 km fra Antalya).

De siste årene har Side utviklet seg til å bli en populær turistby, en by som stadig er under utbygging.

## Eksterne lenker
* 
* Side and Manavgat